Turkmaniston xalqaro aviareyslarni tiklamoqchi

Turkmanistonda tez orada xalqaro aviareyslar tiklanadi. Bu haqda mamlakat prezidenti Serdar Berdimuhammedov ma`lum qildi, deya yozmoqda Zamon internet nashri.
U bu haqda vazirlar mahkamasi yig`ilishida aytib o`tgan. Berdimuhammedov dunyoda koronavirusning yangi turlari bilan kasallanish kamayganini va ko`p davlatlar aviareyslarni tiklaganini qayd etdi.
Bundan oldin 1 iyundan boshlab Ashxobod-Dubay va Ashxobod-Qozon yo`nalishlarida muntazam qatnovlar tiklangandi. Ular haftada bir marta amalga oshiriladi.